Document ID: 31983R0095

31983R0095
L 014/5
SLUŽBENI LIST EUROPSKE UNIJE
UREDBA KOMISIJE (EEZ) br. 95/83
od 17. siječnja 1983.
o izmjeni Uredbe (EEZ) br. 3303/82 u vezi s određenim koeficijentima koji se primjenjuju na mliječne proizvode u krmnoj smjesi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice,
uzimajući u obzir Uredbu Vijeća (EEZ) br. 974/71 od 12. svibnja 1971. o određenim mjerama konjunkturne politike koje treba poduzeti u poljoprivredi nakon privremenog povećanja raspona fluktuacije za valute određenih država članica (1), kako je zadnje izmijenjena Uredbom (EEZ) br. 3439/82 (2), a posebno njezin članak 6.,
budući da su novčani kompenzacijski iznosi koji su uvedeni Uredbom (EEZ) br. 974/71 bili utvrđeni Uredbom Komisije (EEZ) br. 1235/82 (3), kako je zadnje izmijenjena Uredbom (EEZ) br. 88/83 (4);
budući da Uredba Komisije (EEZ) br. 3303/82 (5) predviđa, s učinkom od 20. prosinca 1982., primjenu novih koeficijenata za obrano mlijeko u prahu i hranu za životinje koja sadrži obrano mlijeko u prahu, koji su prodani prema posebnim uvjetima utvrđenima uredbama Komisije (EEZ) br. 368/77 (6) i (EEZ) br. 443/77 (7), kako su zadnje izmijenjene Uredbom (EEZ) br. 85/83 (8), zbog značajne izmjene prodajne cijene obranog mlijeka u prahu 3. studenoga 1982.; budući da određene količine obranog mlijeka u prahu koje je kupljeno prije tog datuma i uskladišteno u udaljenim skladišnim prostorima nije bilo moguće prenijeti prije 20. prosinca 1982.; budući da stoga za te količine treba osigurati da trgovci pod određenim uvjetima i na njihov zahtjev mogu koristiti prijašnje koeficijente;
budući da su mjere predviđene ovom Uredbom u skladu s mišljenjem Upravnog odbora za žitarice i Upravnog odbora za mlijeko i mliječne proizvode,
DONIJELA JE OVU UREDBU:
Članak 1.
Članku 1. Uredbe (EEZ) br. 3303/82 dodaje se sljedeće:
„3.
Međutim, koeficijenti 0,30 i 0,53 nastavljaju se primjenjivati na zahtjev trgovaca u vezi s količinama proizvoda za koje se pruži dokaz da je obrano mlijeko u prahu bilo kupljeno prije 3. studenoga 1982.”
Članak 2.
Ova Uredba stupa na snagu trećeg dana od dana objave u Službenom listu Europskih zajednica.
Primjenjuje se od 20. prosinca 1982.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 17. siječnja 1983.

Labels: 17
19
6